На основу члана 92. Закона о буџетском систему („Службени гласник Републике Србије“, број 54/2009, 73/2010, 101/2010, 101/2011, 93/2012, 62/2013, 63/2013 – испр, 108/2013, 142/2014, 68/2015 – др.закон, 103/2015, 99/2016,113/2017, 118/21-др.закон 94/24) и члана 40. став 1. тачка 6) Статута општине Владимирци („Сл. лист града Шапца и општина Богатић, Владимирци и Коцељева“, број 6/19 и 12/21), Скупштина општине Владимирци на седници одржаној дана 07.03 .2025. године, донела је

**О Д Л У К У**

**о екстерној ревизији завршног рачуна буџета општине Владимирци**

**за 2024. годину**

**Члан 1.**

Завршни рачун буџета општине Владимирци за 2024. годину подлеже екстерној ревизији коју ће обавити екстерни ревизор, уз претходно добијену сагласност Државне ревизорске институције као законом прописан услов за вршење екстерне ревизије буџета локалних власти, односно лице које испуњава услове за обављање послова ревизије финансијских извештаја прописане законом којим се уређује рачуноводство и ревизија.

Члан 2.

Завршни рачун буџета општине Владимирци за 2024. годину садржаће и Извештај екстерне ревизије о финансијским извештајима који су саставни део Одлуке о Завршном рачуну буџета општине Владимирци за 2024. годину.

Члан 3.

Општинска управа чијим планом набавки су предвиђена средства за реализацију ове услуге је у обавези да, у сврху испитивања тржишта, прикупи понуде и закључи Уговор о пружању услуге екстерне ревизије завршног рачуна буџета општине Владимирци за 2024. годину.

**Члан 4.**

Ова Одлука ступа на снагу осмог дана од дана објављивања у„Службеном листу града Шапца и општина Богатић, Владимирци и Коцељева“.

**СКУПШТИНА ОПШТИНЕ ВЛАДИМИРЦИ**

Број: 000876424 2025 07936 001 000 400 047 од 07.03.2025. године

**ПРЕДСЕДНИК СКУПШТИНЕ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Раде Ковачевић***